সুষ্ঠ নির্বাচন কোন একটি বিশেষ দিন, একটি বিশেষ মাস বা একটি বিশেষ বছরের বিচ্ছন্ন ঘটনা হয়। এটি শুধু ভোট দান বা ভোট গণনার ব্যাপারও নয়। এটি এক দীর্ঘ প্রক্রিয়া। সুষ্ঠ নির্বাচনের জন্য দেশ জুড়ে বছরের পর বছর থাকতে হয় মত প্রকাশের পূর্ণ স্বাধীনতা। থাকতে হয়, ইচ্ছামত রাজনৈতীক দল গড়া ও প্রকাশ্যে দলীয় জনসভা করার স্বাধীনতা। থাকতে হয়, অন্যান্য দলের নির্বাচনে প্রার্থী নির্ধারণের অবাধ সুযোগ, নির্বাচনি প্রচারের সম-অধিকার, এবং ভয়ভীতি ছাড়া ভোট দানের ব্যবস্থা। থাকতে হয়, ব্যালট বক্সের পূর্ণ নিরাপত্তা, সুষ্ঠ ভোট গণনা এবং সঠিক ফলাফল প্রকাশের নিশ্চয়তা। পানি ছাড়া যেমন জীবন বাঁচে না, তেমন এগুলি ছাড়া গণতন্ত্রও বাঁচে না। অথচ ভোট-ডাকাতদের হাতে দেশ অধিকৃত হলে সে সুযোগ থাকে না। ফলে মৃত্যু ঘটে গণতন্ত্রের। ডাকাতগণ যেমন পকেটে হাত দিয়ে অর্থ ছিনিয়ে নেয়, ভোট-ডাকাতগণ তেমনি ছিনিয়ে নেয় নির্বাচনি প্রচারের স্বাধীনতা, ব্যালট পেপার, ব্যালট বাক্স ও ভোট গণনা ও ফলাফল প্রকাশের নিরপেক্ষ প্রক্রিয়া।